《小麦青青歌》
宋代·洪朋

小麦青青大麦枯，新妇城边守茅蒲。不妨执热饷妇姑，奄观铚艾相喧呼。

黄云好在玄云起，雨如车轮未渠已。绣衣使者问麦秋，今年麦秋又如此。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。